Source: https://www.zakonypreludi.sk/zz/1955-57
Timestamp: 2019-12-08 23:27:45+00:00
Document Index: 2719615

Matched Legal Cases: ['§ 2', '§ 3', '§ 4', '§ 5', 'súd ', 'súd ', '§ 2', '§ 542', '§ 542', '§ 5']

57/1955 Zb. Zákonné opatrenie, ktorým sa upravuje urýchlené vymáhanie pohľadávok na úhradu osobných potrieb malo... | Aktuálne znenie
Opatrenie č. 57/1955 Zb.Zákonné opatrenie, ktorým sa upravuje urýchlené vymáhanie pohľadávok na úhradu osobných potrieb maloletých detí
(v znení č. 46/1959 Zb., 60/1961 Zb.)
Platnosť od 15.12.1955 do31.03.1964
Účinnosť od 01.07.1961 do31.03.1964
§ 2 - Zexekvovanie platu
§ 3 - Povinnosti poddlžníka
§ 4 - Povinnosti dlžníka
§ 5 - Povinnosti zamestnávateľa
Aktuálne znenie 01.07.1961 - 31.03.1964
(1) Ak zmení dlžník zamestnávateľa potom, keď bolo nariadené zexekvovanie jeho platu pre pohľadávku na úhradu osobných potrieb maloletých detí, vzťahuje sa zákaz daný pri nariadení exekúcie dlžníkovmu zamestnávateľovi (poddlžníkovi), aby dlžníkovi platil, ako aj zákaz daný dlžníkovi, aby akokoľvek nakladal so zexekvovaným platom, aj na dlžníkov plat u každého ďalšieho zamestnávateľa (poddlžníka).
(2) Dlžníkov plat je u každého ďalšieho poddlžníka zexekvovaný dňom, keď poddlžníkovi bolo súdom do vlastných rúk doručené upovedomenie o tom, že proti dlžníkovi bola nariadená exekúcia na plat; týmto dňom nadobúda tiež vymáhajúci veriteľ k dlžníkovmu platu záložné právo. Na to súd súčasne s doručením upovedomenia poddlžníka upozorní; popritom mu zašle vyúčtovanie zrážok vykonaných doterajším poddlžníkom a upovedomí o vykonaných opatreniach vymáhajúceho veriteľa.
(1) Poddlžník je povinný oznámiť do troch dní súdu, ktorým dňom dlžníkov pracovný pomer sa u neho skončil a kto je novým zamestnávateľom dlžníka, ak je mu táto skutočnosť známa; s týmto oznámením je povinný zaslať súdu dvojmo vyúčtovanie zrážok vykonaných z dlžníkovho platu na úhradu vymáhanej pohľadávky. Na tieto povinnosti upozorní súd poddlžníka už v uznesení, ktorým nariaďuje exekúciu, a každého ďalšieho poddlžníka v upovedomení podľa § 2 ods. 2.
(2) Lehota pre vyjadrenie poddlžníka určená podľa § 542 a) ods. 1 o.s.p. skracuje sa na 15 dní.
(1) Dlžník je bez ujmy povinností uvedených v § 542 o.s.p. povinný oznámiť do troch dni súdu
a) deň, kedy sa skončil jeho pracovný pomer u poddlžníka,
b) meno a adresu nového zamestnávateľa.
(2) Pri nástupe do práce u nového zamestnávateľa je dlžník povinný urobiť vyhlásenie podľa § 5 ods. 1.
(1) Zamestnávateľ je povinný vyžiadať si od zamestnanca pri nástupe do práce vyhlásenie, či sa proti nemu nevedie exekúcia na plat pre pohľadávku na úhradu osobných potrieb maloletých detí, prípadne ktorým súdom a pre akú pohľadávku tohto druhu je vedená exekúcia.
(2) Ak zistí zamestnávateľ, že proti zamestnancovi je vedená exekúcia tohto druhu, oznámi bezodkladne súdu, ktorý exekúciu nariadil, že zamestnanec nastúpil uňho do práce.